


PLAN POSLOVANJA DRUŠTVA INDUSTRIJSKI PARK NOVA GRADIŠKA d.o.o. 
ZA 2023. GODINU

sa FINANCIJSKIM PLANOM 



[image: ]











Nova Gradiška, siječanj 2023.
Sadržaj
1.	UVOD	3
2.	DJELATNOSTI DRUŠTVA	4
2.1.	Poslovne i marketinške usluge	4
2.1.1.	Poslovne usluge za poduzetnike	4
2.2.	Usluga najma poslovnog prostora za poduzetnike	4
2.3.	Usluga prodaje i promocije investicijskog zemljišta	4
2.4.	Tehnologijske usluge	5
3. FINANCIRANJE RADA PODUZEĆA I FINANCIJSKI PLAN	6
4. PROJEKTI U PROVEDBI	8
5. PLAN AKTIVNOSTI DRUŠTVA ZA 2023. godinu	10
6. MARKETING PLAN	11
7. ZAKLJUČAK	12

















1. [bookmark: _Toc118706258]UVOD
Kao lokalna razvojna agencija i agencija za poticanje ulaganja s ciljem razvoja malog i srednjeg poduzetništva, Industrijski park Nova Gradiška d.o.o. djeluje od osnivanja 2006.godine. 
Rad Industrijskog parka Nova Gradiška d.o.o. kao centra za razvoj i promociju poduzetništva na novogradiškom području pozitivno je utjecao na cjelokupni gospodarski razvoj Nove Gradiške, ali i cijele Brodsko-posavske županije što se održava na otvaranje novih radnih mjesta te porast zaposlenosti lokalnog stanovništva.
U svrhu jačanja poduzetničkog potencijala, unaprjeđenja ekonomske uspješnosti poduzetnika i poticanja razvoja inovacija otvorena su dva poslovna objekta za najam proizvodnih i uredskih prostora - Poslovno inovacijski potporni centar i Tehnološki inkubator Nova Gradiška. Industrijski park Nova Gradiška d.o.o. upravlja građevinskim zemljištem unutar istoimene zone za  gospodarsku namjenu investitorima. S površinom od 124ha građevinskog zemljišta namijenjenih za gospodarsku djelatnost Industrijski park Nova Gradiška danas je jedna od najvećih investicijskih zona u ovom dijelu Hrvatske. Sinergija Industrijskog parka Nova Gradiška i Grada Nova Gradiška rezultirala je stvaranjem pozitivnog i uređenog poslovnog okruženja idealnog za ulaganje i razvoj poduzeća. Potvrda izvrsnosti Industrijskog parka Nova Gradiška kao zone za investiranje je dobivanje nagrade za 2. najbolju investicijsku zonu u Republici Hrvatskoj u 2015. godini.
Prednosti novogradiškog područja za ulaganje, kao što su izvanredan geostrateški položaj, odlična prometna povezanost, razvijena infrastruktura, visokokvalificirana radna snaga te sustav poticaja i olakšica za ulaganja, uz Industrijski park Nova Gradiška, pozicionirali su i sam grad Novu Gradišku kao ulagačku destinaciju s velikim potencijalom. Mnogobrojna inozemna poduzeća odlučila su uložiti u postojeća poduzeća u Novoj Gradiški te s njima ući u strateška partnerstva.  Širok spektar industrija pogodan je za razvoj u Industrijskom parku Nova Gradiška – od metaloprerađivačke industrije do kemijske industrije. Potencijal IPNG-a kao ulagačke destinacije pokazuje raznovrsnost industrija trenutnih investitora u parku. Trenutno u industrijskoj zoni djeluje 35 investitora.
Usavršavanje ljudskih resursa i  specijalizirane vještine danas su posebnosti Industrijskog parka, snage koje institucija stavlja na raspolaganje gospodarskim sustavima na regionalnoj i lokalnoj razini.
Stvoriti veze između istraživačkog i poslovnog sektora, promicati suradnju između javnog i privatnog sektora i poticati razvoj inovacijskih procesa koji mogu potaknuti rast i konkurentnost područja Grada Nova Gradiška, glavni su ciljevi Industrijskog parka Nova Gradiška d.o.o.
Misija tvrtke: 
Misija: „Doprinijeti razvoju malog i srednjeg poduzetništva i promociji gospodarstva na regionalnoj razini stvaranjem svih nužnih preduvjeta za obavljanje poduzetničke djelatnosti“.
Vizija:
Postati međunarodno prepoznata poduzetničko potporna institucija, i privlačna ulagačka destinacija za razvoj poduzetništva temeljnog na znanju i inovacijama. 
Cilj:
Postati poželjan projektni partner i kreator i realizator novih projektnih rješenja od gospodarskog značaja za regiju.

2. [bookmark: _Toc118706259]DJELATNOSTI DRUŠTVA

Aktivnosti Industrijskog parka Nova Gradiška d.o.o. tijekom godina su se povećale, postale su raznovrsne. Uz upravljanje Poslovno inovacijskim centrom s vremenom su ojačane linije aktivnosti: procesne inovacije, generiranje inovativnih tvrtki i razvoj visokotehnološke infrastrukture- Tehnološki inkubator Nova Gradiška.

2.1. [bookmark: _Toc118706260]Poslovne i marketinške usluge
· Prijava i provedba EU projekata i provođenje postupaka javne nabave;
· Konzultantske usluge lokalnim poduzetnicima, obrtnicima i OPG-ima;
· Pomoć u pripremi i provedbi projekata Grada Nove Gradiške;
· Poslovna podrška investitorima u zoni i stanarima inkubatora;
· Promocija poduzetničke zone IPNG u zemlji i inozemstvu kroz sajmove, konferencije, javne nastupe u suradnji s domaćim i regionalnim institucijama;
· Izrada strategija razvoja;
· Edukacije za učenike i studente u svrhu povezivanja sustava obrazovanja i tržišta rada

2.1.1. [bookmark: _Toc118706261]Poslovne usluge za poduzetnike
· Savjetodavne usluge te priprema projektne dokumentacije za natječaje za dodjelu 
bespovratnih sredstava iz programa ministarstva RH te fondova EU;
· Priprema poslovnih planova, studija izvodljivosti, studija opravdanosti ulaganja;
· Priprema i provedba projekata za ruralni razvoj;
· Umrežavanje poduzetnika: B2B sastanci, povezivanje klijenata s potencijalnim  investitorima, uvrštavanje u baze podataka, organizacija studijskih posjeta, prijenos znanja i primjera najbolje prakse, podrška u razvoju klastera, organizacija stručnih tematskih konferencija, pružanje svih detaljnih i potrebnih informacija;
· Internacionalizacija poslovanja, pomoć, savjetovanje, povezivanje sa tržištima na koja bi poduzetnici željeli širiti svoje poslovanje.

2.2. [bookmark: _Toc118706262]Usluga najma poslovnog prostora za poduzetnike
· U Poslovno inovacijskom potpornom centru (BISC) - Inkubator ukupne površine uredskih i proizvodnih prostora za najam 1860m2, 12 proizvodnih prostora za najam uz 16 uredskih prostora, edukacijsku učionicu i konferencijsku dvoranu; i
· Tehnološkom inkubatoru Nova Gradiška- modularni proizvodno-servisni prostor ukupne površine 3.250 m2 (28 jedinica za najam), modularni uredski prostor ukupne površine 485 m2 (22 jedinice za najam), coworking prostor, konferencijska dvorana, informatička učionica, virtualni inkubator.

2.3. [bookmark: _Toc118706263]Usluga promocije poduzetničke zone
· Promocija građevinskog zemljišta u vlasništvu Grada Nova Gradiška u Industrijskom parku Nova Gradiška
· Promocija investitora i djelatnosti u zoni

1.4. [bookmark: _Toc118706264]Tehnologijske usluge
· Edukacijske i istraživačko-razvojne aktivnosti u području CNC obrade metala i robotike kroz provedbu projekta CEKOM NI NG, Regionalni centar kompetentnosti „Slavonika 5.1“;
· Usluga CNC obrade metala: Proizvodnja CNC dijelova na 5-osnom obradnom centru, vanjska usluga obrade metala; 
· Usluga edukacije na CNC obradnim centrima za učenike i poduzetnike
· Edukacije i usavršavanje za novim strojevima





















[bookmark: _Toc118706265][bookmark: _Hlk90028708]3. FINANCIRANJE RADA PODUZEĆA I FINANCIJSKI PLAN
[bookmark: _Hlk90028784]
Temeljna upravljačka veličina i osnovni uvjet za nastavak poslovne aktivnosti poduzeća je očuvanje djelatnosti. Pored upravljačke veličine temeljene na slijedu ciljeva Društva kroz očuvanje i povećanje djelatnosti te likvidnosti Društva, odnosno operativne učinkovitosti (financijska efikasnost), ostvarivanje dobiti i njegovo povećanje- učinkovitosti poslovanja (ekonomska efikasnost), korištenju potencijala – rentabilnosti poslovanja (tržišna efikasnost). 
Stvaranje novih potencijala ogleda se kroz stratešku učinkovitost poslovanja Društva (tehnološka efikasnost). 

Planirani poslovni prihodi temelje se na:
· najmu poslovnih prostora, strojeva i opreme,
· prodaji investicijskog zemljišta,
· pružanju konzultantskih usluga na tržištu,
· iz državnog proračuna putem projektnog financiranja,
· iz fondova EU- projekti za potporne poduzetničke institucije, 
· izradi natječajnih dokumentacija,
· izradi investicijskih studija i poslovnih planova, 
· proračunu Grada Nova Gradiška- za potrebe pružanja usluga poduzetnicima i inkubaciju poduzetnika
· proračunu BPŽ

Planirani poslovni rashodi posljedica su:
· planiranih materijalnih troškova koji se odnose na povećanje troškova utroška energije, troškova usluga tekućeg održavanja opreme i zgrada i povećanog broja zaposlenih (prema planu provedbe projekta CEKOM potrebno je zaposliti još 4 djelatnika);
· amortizacije i ostalih troškova, a odnosi se u najvećoj mjeri na troškove za provedbu projekata financiranih iz EU fondova. 






Pregled projiciranog financijskog plana za 2023.godinu prikazan je kako slijedi:

	 
	 FINANCIJSKI PLAN
	2023. (HRK)

	A
	POSLOVNI PRIHODI (A1+A2+A3)
	3.350.000,00

	A1
	Prihodi od prodaje
	1.560.000,00

	A2
	Prihodi od usluga
	400.000,00

	A3
	Ostali poslovni prihodi
	1.390.000,00

	B
	POSLOVNI RASHODI (B1+B2+B3+B4+B5)
	3.200.000,00

	B1
	Materijalni troškovi
	100.000,00

	B2
	Najam prostora
	120.000,00

	B3
	Plaće
	1.420.000,00

	B4
	Amortizacija
	200.000,00

	B5
	Ostali troškovi poslovanja
	1.275.000,00

	C
	OPERATIVAN DOBIT/GUBITAK (A-B)
	250.000,00

	D
	Financijski prihodi
	40.000,00

	E
	Financijski rashodi
	100.000,00

	F
	Izvanredni prihodi
	50.000,00

	G
	Izvanredni rashodi
	35.000,00

	H
	UKUPNI PRIHODI (A+D+F)
	3.440.000,00

	I
	UKUPNI RASHODI (B+E+G)
	3.335.000,00

	J
	DOBITAK/GUBITAK PRIJE OPOREZIVANJA (H-I)
	105.000,00

	K
	Porez na dobit
	10.500,00

	L
	DOBITAK/GUBITAK PRIJE OPOREZIVANJA (J-K)
	94.500,00

[bookmark: _Toc118706266]4. PROJEKTI U PROVEDBI

Društvo ima nekoliko projekata u provedbi, te planira daljnju prijavu projekata na natječaje iz raznih programa i fondova EU. 

1. INTERREG:
Društvo u suradnji s partnerima provodi projekt Inovativne tehnologije za jačanje poslovanja poduzeća i unapređenje poslovnog okruženja (iNnovaNet), koji se financira kroz program Interreg – IPA Croatia -Bosna i Hercegovina- Crna Gora. Nositelj projekta je Zenička razvojna agencija ZEDA, dok su uz IPNG ostali partneri IEC Tehnopolis i Grad Gradiška. Ukupna vrijednost projekta iznosi 1.338.526,66EUR, od čega je 85% financirano sredstvima EU dok prijavitelj i partneri financiraju ukupno 15% ukupne vrijednosti projekta. 
Financijski udio projektne prijave Društva iznosi 318.929,72EUR od čega bespovratna sredstva iznose 271.090,26EUR. Trajanje provedbe projekta je od 15.rujna 2020. do 15.prosinca 2022. Tijekom 2023.godine planirane su završne aktivnosti vezane uz provedbu projekta (završno izvješće). 
2. CEKOM NI NG:
Centar kompetencija za napredno inženjerstvo Nova Gradiška osnovan je radi poticanja gospodarskog razvoja putem primjene istraživanja i razvoja i komercijalizacije inovacija u poslovnom sektoru. Projekt uključuje izgradnju i opremanje znanstveno – istraživačke infrastrukture te 7 razvojno istraživačkih aktivnosti s partnerima i suradnicima iz privatnog i znanstvenog sektora. Realizacija projekta traje 54 mjeseca, a završetak je planiran u siječnju 2025.godine. Projekt je sufinanciran iz EFRR u okviru ograničenog poziva Podrška razvoju Centara kompetencija, a njegova ukupna vrijednost iznosi 119.203.236,64 kune. Vrijednost bespovratnih sredstava iznosi 78.150.531,29 kune, što predstavlja intenzitet sufinanciranja od 80,78%. Udio Industrijskog parka Nova Gradiška d.o.o. u projektu iznosi 6.268.483,43 kune od čega bespovratna sredstava iznose 3.498.943,52 kune, dok udio vlastitih sredstava iznosi 2.769.539,91 kunu.   
Projekt CEKOM NI NG uključuje 7 partnera. Odabrani partneri predstavljaju inovativne i tehnološki orijentirane tvrtke koje su prepoznale koristi od učinkovite suradnje u provedbi kolaborativnih RDI projekata: INDUSTRIJSKI PARK NOVA GRADIŠKA, KLIMAOPREMA, MIGAUTOMATIKA, HLADNI VAL, ALTPRO, ININ te STROJARSKI FAKULTET u Sl. Brodu. 
Suradnici na projektu su: ATLANTIC MULTIPOWER te CLARUM.
3. Regionalni centar kompetentnosti „Slavonika 5.1“:  Projektom “Slavonika 5.1” Tehnička škola Slavonski Brod, u suradnji s partnerima, uspostavlja se Regionalni centar kompetentnosti (RCK) u sektoru strojarstva kako bi u regiji od 5 županija stvorili privlačan, inovativan i tehnološki napredan sustav obrazovanja i osposobljavanja spreman za provedbu učenja temeljenog na radu. 
Edukacijama, opremanjem i internacionalizacijom osnažiti će se 12 strukovnih škola u Slavoniji za plasiranje stručnjaka iz sektora strojarstva na tržište rada.
Projekt je sufinanciran kroz ESF putem natječaja Uspostava regionalnih centara kompetentnosti u strukovnom obrazovanju u (pod)sektorima: strojarstvo, elektrotehnika i računalstvo, poljoprivreda i zdravstvo. Ukupna vrijednost projekta iznosi 48.804.018,11 kn (bespovratna sredstva 100%). Razdoblje provedbe projekta od 01.12.2019. do 01.12.2023. godine (48 mjeseci).
Organizacija IPNG EXPO u sklopu projekta
4. MREŽA BOND (Faza 2):
Mreža poduzetničkih potpornih institucija (Mreža BOND) razvijena je u okviru pilot projekta BOND putem Hrvatske agencije za malo gospodarstvo, inovacije i investicije (HAMAG-BICRO). 
Mreža BOND osigurava profesionalne, savjetodavne i stručne usluge poduzetnicima u svim fazama razvoja i svim segmentima poslovanja, čime  se smanjuje asimetrija u pristupu poslovnim znanjima i vještinama, partnerima, uslugama i informacijama te pozitivno utječe na ujednačeni gospodarski razvoj svih regija Republike Hrvatske. 
Edukacija za poduzetnike putem MREŽE BOND. 
Testiranje standardiziranih usluga za poduzetnike i certificiranje postupka pružanja standardiziranih usluga
Razdoblje provedbe projekta traje od 2020. do 2023.godine. 
5. Konzorcij „REGIONALNI KONZORCIJ ZA POTPORU RAZVOJA NOVIH USLUGA I PROIZVODA“:
Program akceleracije u sklopu mjere Jačanje akceleracijske aktivnosti (HAMAG BICRO) koji se financira iz Nacionalnog plana oporavka i otpornosti 2021.-2026. Program se sastoji od niza aktivnosti poput procjene početnog stanja, savjetovanja o poslovanju, mentorstva, posredovanja kod investitora i sl., u trajanju od dvije godine.
Planiran završetak: krajnji rok- 30. lipanj 2025.godine.
· Nositelj konzorcija: Centar kompetencija Vinkovci; 
· Članovi: Razvojna agencija Vukovarsko-srijemske županije, Vukovarska gospodarska zona d.o.o., Tehnološki park Vinkovci d.o.o., Agencija za razvoj i investicije grada Vinkovaca d.o.o., VURA Razvojna agencija Vukovar d.o.o., Poljoprivredno poduzetnički inkubator Drenovci d.o.o., Županjska razvojna agencija d.o.o., Veleučilište „Lavoslav Ružička“, Centar za razvoj Brodsko-posavske županije, Sveučilište u Slavonskom Brodu, Razvojna agencija grada Slavonskog Broda d.o.o., Industrijski park Nova Gradiška d.o.o., Fakultet elektrotehnike, računarstva i informacijskih tehnologija u Osijeku, Prehrambeno tehnološki fakultet Osijek, Fakultete agrobiotehničkih znanosti Osijek, Veleučilište s pravom javnosti Baltazar Zaprešić, Javna ustanova razvojna agencija Bjelovarsko-bilogorske županije, Fakultet šumarstva i drvne tehnologije Sveučilišta u Zagrebu.


[bookmark: _Toc118706267]5. PLAN AKTIVNOSTI DRUŠTVA ZA 2023. godinu

Tijekom 2023. godine Društvo planira nastaviti provedbu započetih projekata, ali prije sve razvijati brojne nove projekte.  U novom programskom razdoblju 2021.-2027. financirati će se projekte koji se između ostaloga bave povećanjem istraživačkih i inovacijskih kapaciteta, usvajanjem naprednih tehnologija, promicanjem obnovljive energije, prilagodbom klimatskim promjenama i jačanjem zaštite okoliša te biološke raznolikosti. Također će se financirati i projekti povećanja učinkovitosti tržišta rada i pristupa visokokvalitetnom zapošljavanju, poboljšanja pristupa obrazovanju, kao i jačanju uloge kulture i održivog turizma u gospodarskom razvoju, društvenoj uključenosti i društvenim inovacijama. U tom smislu planirano je daljnje apliciranje na natječaje kao i prijava projekata iz Instrumenta Europske Unije za oporavak. 

Društvo planira nastavak provedbe svojih aktivnosti:
· Promocija poduzetničke zone Industrijski park Nova Gradiška u jednu od najprivlačnijih zona sudjelovanjem na regionalnim i međunarodnim sajmovima, konferencijama, summitima i radom na digitalnom marketingu;
· Upravljanje poduzetničkom zonom Industrijski park Nova gradiška“
· Upravljanje dijelom BISC-a u vlasništvu Odlagališta d.o.o.
· Praćenje javnih poziva i natječaja iz NPOO i Nove financijske perspektive 2021-2027 za Grad Novu Gradišku, javne institucije i tvrtke u vlasništvu Grada te informiranje o svim pozivima
· [bookmark: _Hlk125023919]Organizacija IPNG EXPO (2. Međunarodna konferencija o investicijama i Sajam karijera i poslova Industrijskog parka Nova Gradiška).
· Razviti projekt edukacije CNC operatera i operatera/tehničara za robotiku te predstaviti Ministarstvu rada i Ministarstvu obrazovanja u svrhu financiranja programa
· Urediti prostor COWORKIGA u Tehnološkom inkubatoru Nova Gradiška
· Pronalazak novih stanara u poslovnim objektima IPNG-a;
· Intenzivirati projekte prekogranične suradnje s partnerima iz ostalih zemalja i drugim razvojnim agencijama;
· Komercijalna usluga izrade projektne dokumentacije, investicijskih studija i strategija razvoja za JLS-e i MSP-e;
· Provođenje projekata i postupaka javne nabave za jedinice lokalne samouprave  i poduzetnike;
· Priprema projekata iz ruralnog razvoja za OPG-e i JLS-e;
· Osigurati prostornu, organizacijsku i tehničko tehnološku podršku poduzetnicima za realizaciju poduzetničkih ideja zasnovanih na znanju, istraživanjima i inovacijama;
· Organizacija ostalih poslovnih događanja za poduzetnike i one koji to žele postati
[bookmark: _Toc118706268]6. MARKETING PLAN

Tijekom 2023.godine društvo planira nastavak promotivnih aktivnosti i događanja za promicanje poduzetničke kulture na području grada Nova Gradiška i poticanje razvoja društva i poduzetničke zone.
Kroz nastupe u medije te sudjelovanjem u organizaciji okruglih stolova, konferencija i specijaliziranih događaja s ciljem promicanja pozitivne poduzetničke norme, poboljšava se javno mišljenje o poduzetnicima i promiče se etičko i društveno odgovorno poslovanje.
Konferencije, okrugli stolovi i specijalizirani događaji zamišljeni su kao mjesto susreta stručnjaka iz prakse kako bi s okupljenima podijelili svoja iskustva, razmišljanja i preporuke vezano uz izazove s kojim se susreću poduzetnici prilikom pokretanja poslovanja, te se potencijalnim poduzetnicima i poduzetnicima početnicima omogućuje susret s potencijalnim investitorima.
Svrha portala je pružanje korisnicima dnevno sadržaja o aktivnostima Agencije, poduzetništvu; zatim vijesti i informacija s područja poduzetništva kao i ostalih informacija izravno i neizravno vezanih za poduzetništvo kao djelatnost i kao način života.   

Planirane aktivnosti:
-	Organizacija IPNG EXPO (2. Međunarodna konferencija o investicijama i Sajam karijera i poslova Industrijskog parka Nova Gradiška)
- Postavljanje logotipa investitora na vanjski zid Tehnološkog inkubatora (uz naplatu) ili bilboarada na kojima bi se naplaćivali oglasi za investitore
· Redizajn aktualne web stranice s vodičem za investitore;
· Nastaviti kampanju digitalnog marketinga na našoj Facebook stranici kroz grafičke pripreme i videa kako bi svaka od djelatnosti ima prepoznatljiv marketinški identitet i poruku kojom će doprijeti do javnosti;
· Izrada Interaktivne WebGL aplikacije koja investitorima omogućuje kretanje kroz 3D virtualno okruženje industrijskog parka Nova Gradiška; cilj je korisniku na vizualno atraktivan i interaktivan način prikazati relevantne informacije područja industrijske zone za potencijalne investitore kao i za informiranje i reklamu zone te dostupnih usluga;
· Nastavak organizacije i sudjelovanje na radionicama, konferencijama, okruglim stolovima u 2023. godini s ciljem promoviranja poduzetničke zone Industrijski park Nova Gradiška i usluga najma u Tehnološkom inkubatoru i Poslovno inovacijskom poslovnom centru.

Industrijski park Nova Gradiška d.o.o. kao poduzetničko potporna institucija u 2023. godini će poseban naglasak staviti na pripremu te implementaciju projekata i aktivnosti od strateškog značaja za regionalni razvoj koji će pridonijeti povećanju investicija, zaposlenosti i promociji poduzetničke zone. 
Nadalje, tvrtka će u ovoj godini razviti brojne nove projekte i programe kojima će stvoriti dodatnu vrijednost za lokalnu, ali i regionalnu zajednicu. 
Organiziranjem poslovnih događaja te poduzetničkih i tehnoloških edukacija u 2023. godini IPNG će intenzivno raditi na povezivanju i usklađivanju tržišta rada i tržišta obrazovanja, u svrhu razvoja novih obrazovnih smjerova i edukacijskih programa prema potrebama tržišta rada i u skladu s novim tehnološkim razvojem.



Marko Ivković, direktor

